NaiveNeuron/SloPal huggingface dataset:
Beluský, Martin, poslanec NR SR (2020-06-09):
Ďakujem za slovo. Pán poslanec Žiak, aj vám chcem poďakovať za konštruktívny príspevok. Vy ste teda spomínali, že náš, dôvody predloženia tohto návrhu zákona sú nejaké náboženské dôvody. Ja netvrdím, že to nie sú aj náboženské dôvody, ale tých dôvodov je tam oveľa viacej. Napríklad vám môžem povedať ďalší. Robil sa prieskum, ktorý robila Európska únia v podnikoch, ktoré teda prideľujú prácu zamestnancom aj počas nedieľ, a tam bolo zistené, že u týchto zamestnancov je pravdepodobnosť ochorení o tretinu vyššia ako, ako v podnikoch, kde zamestnanci v nedeľu nepracujú. To je tiež podľa mňa veľmi významný argument, ktorý má tiež ekonomické dopady. Spomínali ste zase tie príplatky za prácu, to sa už tu v rozprave aj rozoberalo. Znovu zopakujem, že váš minister Krajniak sám teda povedal, že on by teda za takýto návrh zahlasoval a tie príplatky by sa dali vyriešiť tým, že by sa presunuli na sobotu. Čiže tam by ľudia neprišli potom o žiadne príplatky. A analýza dopadov, tých analýz dopadov podľa mňa bolo robených veľmi veľa, niekoľko bolo zverejnených a niektoré tu ešte aj v rozprave určite budú spomenuté. Ďakujem pekne.
Huba, Mikuláš, poslanec NR SR (2015-12-11):
Vážený pán premiér, po prvé chcem vyjadriť presvedčenie, že investície Jaguar Land Rover, ktorú ste pred chvíľou slávnostne podpísali, prinesie v konečnom dôsledku Slovensku viac škody ako úžitku. Apropo, nedostali sme sa k tejto investícii náhodou práve preto, že nik iný nebol tak ochotný podliezť latku a prispôsobiť sa akejkoľvek požiadavke tohto zahraničného investora ako práve slovenská vláda? A po druhé trošku viacej k veci. Chcem sa vás týmto opýtať, čo konkrétne chápete pod tým, že minister Žiga dal do poriadku rezort životného prostredia? My máme totiž už konkrétnu skúsenosť s tým, ako robenie poriadku práve s týmto ministerstvom chápete vy, ktorý ste dotiahli túto svoju predstavu naozaj do dokonalosti, keď ste práve toto ministerstvo bez akejkoľvek serióznej vecnej diskusie počas svojej prvej vlády jednoducho zrušili. Ďakujem.
Pellegrini, Peter, predseda NR SR (2015-06-25):
Ďakujem. Rešpektujem váš postoj. Vyhlasujem obedňajšiu prestávku. Budeme pokračovať o 14.00 hodine štandardným bodom hodina otázok. Potom nás ešte čakajú tento týždeň aj interpelácie. Po interpeláciách budeme pokračovať v prerušenej rozprave k zákonu o rodine vystúpením pani poslankyne Mezenskej. Ďakujem pekne. (Prerušenie rokovania o 11.58 hodine.)
Glváč, Martin, podpredseda NR SR (2017-12-12):
Ďakujem. Nech sa páči, posledný v rozprave pán navrhovateľ, pán poslanec Dostál, nech sa páči.
Záborská, Anna, poslankyňa NR SR (2021-11-05):
Ďakujem pekne za ústretovosť aj za upozornenie pána spravodajcu. Čiže prečítam posledný pozmeňovací návrh skupiny poslancov na vydanie zákona o pomoci tehotným ženám. (Prerušenie vystúpenia predsedajúcim.)
L. Nagy, poslanec: (2003-06-20):
Z. Martináková, podpredsedníčka NR SR: Budeme hlasovať o tomto procedurálnom návrhu, ktorý hovorí o tom, že hlasovanie o vyslovení nedôvery by malo byť tajné. Prosím, dámy a páni, prezentujme sa a hlasujme. (Hlasovanie.) Prítomných 112 poslancov, za 43 poslancov, 68 proti, 1 sa zdržal hlasovania. Konštatujem, že sme návrh na tajné hlasovanie neschválili. Budeme teda pokračovať a budeme hlasovať o vyslovení nedôvery.
Zmajkovičová, Renáta, podpredsedníčka NR SR (2014-02-05):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi, nech sa páči.
Blaha, Ľuboš, podpredseda NR SR (2023-12-13):
Pán poslanec Ondrej Dostál, nech sa páči.
Baláž, Radovan, poslanec NR SR (2018-10-23):
Dajte, pán predsedajúci, prosím, hlasovať o návrhu uznesenia, tak ako je uvedené v prílohe tejto správy.
I. Varga, poslanec: (2007-06-20):
Predmetný návrh zákona prerokúvali ústavnoprávny výbor, výbor pre verejnú správu a regionálny rozvoj, výbor pre sociálne veci a bývanie a ako gestorský výbor pre financie, rozpočet a menu. Výbory sa zhodli na doplňujúcich a pozmeňujúcich návrhoch, ktorých je celkove 6. Odporúčajú výbory Národnej rady túto predmetnú novelu vládneho návrhu zákona schváliť s pozmeňujúcimi a doplňujúcimi návrhmi, hlasovať o bodoch spoločnej správy 1, 2, 4, 5, 6 spoločne s návrhom schváliť ich a k bodu 3 výbor nezaujal stanovisko čiže žiadam o jeho vyňatie na samostatné hlasovanie. Pani predsedajúca, prosím, otvorte rozpravu.
Linhart, Patrick, poslanec NR SR (2020-11-25):
Ďakujem za slovo. Vážený pán predsedajúci, vážené kolegyne a vážení kolegovia, ako poslanec Národnej rady z vlastnej iniciatívy a po rokoch boja pred bránou parlamentu dnes predkladám na schválenie do pléna návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Účelom návrhu zákona je zavedenie registra potravín pre potravinový semafor, ktorý bude vedený ministerstvom pôdohospodárstva a rozvoja vidieka. Zaregistrované potraviny v registri uľahčia výber konečnému spotrebiteľovi a uľahčia pomoc štátu v podobe podpory a propagácie domácich a kvalitných produktov. Účelom tohto návrhu zákona je doplnenie splnomocnenia na vydanie všeobecne záväzného právneho predpisu o podrobnostiach dobrovoľnej registrácie, kritériách a sprístupnenia údajov konečnému spotrebiteľovi. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami a zákonmi, ktorými je Slovenská republika viazaná a súčasne je v súlade aj s právom Európskej únie. Návrh zákona sa skladá z dvoch bodov. K prvému bodu zriaďuje sa štátny register potravín, ktorý je dobrovoľný informačný systém, obsahuje informácie o potravine a výrobcovi potravín. Dopĺňa sa splnomocnenie ministerstva na vydanie všeobecne záväzného právneho predpisu ustanovujúceho podrobnosti o registrácií, rozsahu údajov a sprístupnenia a ich sprístupnenia ku konečnému spotrebiteľovi. Tu ide v podstate o digitalizáciu obalov. Čiže o to, čo je na obale, tak to sa prenesie do digitálnej podoba a bude uložené na jednom mieste v registri potravín. K druhému bodu veľmi krátko. Dopĺňa sa splnomocnenie ministerstva na vydanie všeobecne záväzného právneho predpisu ustanovujúceho podrobnosti o spôsobe hodnotenia a prezentácií potravín registrovaných v tomto registri potravín pre potravinový semafor. Tu sa vlastne jedná o to, aby ministerstvo nastavilo detailné špecifiká dohodnutých oblastí kritérií, ktoré bude môcť kupujúci pri výbere produktu použiť alebo v prípade nepoužiť a tým pádom si kupujúci môže plne personalizovať výbor produktov podľa vlastného nastavenie. Čo sa týka základných oblastí kritérií po konzultácií s ministerstvom pôdohospodárstva do druhého čítania predložím i návrh už aj so základných náčrtom oblasti kritérií, ktoré bude potravinový semafor obsahovať. Z mojej strane je to zatiaľ všetko, ďakujem a odovzdávam slovo.
P. Hrušovský, predseda NR SR: (2004-06-30):
Ľ. Navrátilová, poslankyňa: Takže predkladám v mene 30 poslancov návrh na opakovanie druhého čítania vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 647, a pozmeňujúci návrh smerujúci k odstráneniu iných chýb.
Laurenčík, Milan, podpredseda NR SR (2020-05-12):
(Hlasovanie.) Prítomných 133, za 91, proti 1, zdržalo sa 39, nehlasovali 2. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy, tlač 96. Dávam slovo členke výboru pre verejnú správu a regionálny rozvoj poslankyni Zite Pleštinskej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 96.)
Laššáková, Jana, podpredsedníčka NR SR (2014-11-10):
Pani poslankyňa Šípošová, nech sa páči.
Fico, Robert, predseda vlády SR (2017-03-23):
Ďakujem pekne. Vážený pán podpredseda, dámy a páni, z dnešnej hodiny otázok by som chcel ospravedlniť nasledujúcich členov vlády: Neprítomný je z dôvodu zahraničnej pracovnej cesty podpredseda vlády pre investície a informatizáciu Pellegrini, zastupuje ho minister financií Peter Kažimír. Na zahraničnej pracovnej ceste je aj minister zahraničných vecí a európskych záležitostí a zastupuje ho minister financií Peter Kažimír. Mám informáciu, že neprítomný bude aj minister školstva, vedy, výskumu a športu pán Plavčan, zastupuje ho minister dopravy a výstavby pán Érsek. A žiadne otázky neboli postavené pani ministerke pôdohospodárstva a rozvoja vidieka, pani Matečnej. Pán podpredseda, som pripravený odpovedať v stanovenom časovom limite na otázky poslankýň a poslancov Národnej rady.
Vaľová, Jana, poslankyňa NR SR (2012-09-13):
No, ja som čakala, čo nám pani podpredsedníčka ide povedať, keďže sa prihlásila ako podpredsedníčka parlamentu mimo poradia. Tak teda som sa započúvala. Jednak bol problém, že zle sa jej to čítalo, čo jej niekto napísal, ale nehnevajte sa na mňa, pani podpredsedníčka, toto boli chabé výpisky z novín a časopisov. Aj to nedôsledné. Vy ste prečítali nejaký sumár a dokonca ste mali ešte problém s tým, aby ste povedali, že kto je to zástupca, že odborári tuná zastupujú zamestnancov. Že tento Zákonník práce, ste povedali, že sa robí pre odbory. Veď odbory, to je malá organizácia, hŕstka ľudí. Ale tieto odbory majú tú silu, že zastupujú zamestnancov. Čiže netreba sa báť povedať, že my sme v tomto Zákonníku práce robili v prospech zamestnancov. Ale my sme nerobili, pretože ako vy ste si pomýlili, že to je nejaká hra, že kto vyhral a prehral. My sa tu nehráme na rozdiel od vás. Lebo takéto výpisky by som si tu ja v živote nedovolila prečítať, neodborné. Pretože my sa tu nehráme. To nie je hra. A preto pán premiér správne povedal, že tu nikto nemôže hrať a prehrať, pretože je to Zákonník práce, sú jasné, vyvážené pravidlá medzi zamestnávateľom a zamestnancom. A to sú také tie základy, ktoré treba ovládať, to sú základy, s ktorými treba narábať. A ešte ma trošku prekvapilo to, že Zákonník práce určuje ekonomiku. No, keď už Zákonník práce určuje ekonomiku, tak to teda neviem, pretože svetovú ekonomiku vždy určuje výroba a našu ekonomiku určite aj svetová ekonomika, pretože sme veľmi otvorená ekonomika. Ale hovorím, veľmi ťažko sa reaguje na takéto zavádzajúce, takéto výpisky z časopisov a z novín. A myslím si, že, očakávala som, že podpredsedníčka parlamentu... S čím prišla? Čo ide doplniť do Zákonníka práce? Že prišla mimo poradia a takto. No, bola som prekvapená. Čakala som, pán minister, že vám poradí. Ďakujem pekne, ale nestalo sa. Vidím, že ten zákonník je vynikajúci, pokiaľ ani podpredsedníčka parlamentu nemá čo doplniť. Ďakujem.
Baška, Jaroslav, poslanec NR SR (2013-06-26):
Ja len na chvíľu, ďakujeme veľmi pekne za podporu, či už u našich, alebo u opozície. To, čo povedal pán Fronc, že vlastne my legalizujeme vlastne ten súčasný stav. No podľa mňa je to lepšie, ak je nejaká evidencia o takýchto vozidlách, prívesných vozidlách a o traktoroch, ako keby nebola tam. Vlastne už ten človek si bude musieť dávať pozor tým spôsobom, že keď pôjde na ten dopravný inšpektorát žiadať tú, to špeciálne evidenčné číslo, aby naozaj to vozidlo nejakým spôsobom aj vyzeralo. Stávalo sa v súčasnosti bežne, že takéto vozidlo, ktoré nemá tu ešpézetku, spravilo nejakú dopravnú nehodu, normálne ten človek odišiel, ušiel, ušiel a bolo problém normálne ho nájsť, možnože to bol aj niekto z inej dediny a tak ďalej a potom sa museli dopátrať sa potom, že kto to bol vlastne a kto vlastne aj odišiel, ušiel normálne z toho. Takže tá evidencia je dobrá a aj to núti vlastne tých ľudí, tých majiteľov týchto podomácky vyrobených vozidiel, aby to mali v nejakom tom dobrom stave technickom. Ja som mal možnosť vidieť veľa takýchto po domácky vyrobených, ako by sa nemuseli hanbiť ani, ja neviem, nebudem robiť reklamu výrobcom, výrobcom traktorov alebo vlečiek, ale naozaj, majú to možno v lepšom stave ako tieto sériovo vyrábané, vyrábané vozidlá. Takže je to dobre, že je tam tá evidencia. A keď budú chcieť výnimku ešte na tie cesty prvej, druhej triedy, oni vlastne budú, ten dopravný policajt, dopravný inžinier, vlastne on veľmi zváži, či udelí tú výnimku na to, na to vozidlo, alebo neudelí tú výnimku. Samozrejme, to, ktoré nemá osvetlenie, nebude môcť mať výnimku na to, že za zníženej viditeľnosti bude môcť niekde ísť, respektíve na cesty, na cesty, prvej, prvej triedy. Ja si myslím, že tých ľudí je veľmi veľa, ktorí toto chcú, ten náš taký odhad je možno tých 20 takýchto vozidiel – či už sú to vlečky rôzne, také podomácky vyrobené. V obci, samozrejme, keď je väčšia obec, tak možno viac, keď je menšia obec, tak menej, ale ten priemer je takýto asi. A keď máme tých 2 900 miest a obcí, tak je to naozaj veľmi dobrý počet, veľmi vysoký počet. Samozrejme, nie všetci o toto požiadajú. Možno o túto možnosť – teda používať to – a ten 1. september, dúfam, že stihneme teda, čo sa týka účinnosti tejto novely, tak dúfam, že stihneme aspoň tú druhú polovicu alebo koniec tej sezóny tohtoročnej a že tie ďalšie roky to bude fungovať. Ja si myslím, že je to dobré, keď je takáto evidencia, sú fotografie k tomu vlastne na dopravnom inšpektoráte, aby vlastne potom sa nerobili nejaké takéto rôzne černoty, ako sa robili doteraz. Toľko z mojej strany.
Vážny, Ľubomír, poslanec NR SR (2011-05-19):
Ďakujem. V rozprave taktiež nevystúpil žiaden poslanec, pán podpredseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Pročko, Jozef, poslanec NR SR (2023-06-22):
Ďakujem pekne. Ja, ja by som ti ešte, Juraj, chcel doporučiť, aby si povedal potom Cmorejovi, že každý poslanec má právo podávať návrh aj, aj poslanecký návrh, aj, aj, aj rôzne pozmeňováky, každý má na to právo, tak nech liberál Cmorej nikomu neberie to, keby si mu to potom povedal. Juraj, bál si sa, že kde sa nájdu peniaze, no keď sa bude vládnuť tak, ako sa vládlo doteraz od skončenia Ficovej, teda Pellegriniho, to je jedno, Fico-Pellegriniho vlády, tak sa tie peniaze nájdu a ty to dobre vieš, že sa nájdu. A naozaj keď sa nekradne, tak tie peniaze zostávajú, ja neviem, či si počul, koľko miliárd nechala, nechali sme úradníckej vláde, 1,5 miliardy nechal Fic.... Pellegrini, Fico a my nechali vyše 8 miliárd, takže tie peniaze sa nájdu. OĽANO je čiste sociálne, naozaj sociálne, pretože tam nejde nám o to, či sa pomôže LGBT alebo či sa pomôže kresťanom, či sa pomôže malým, či sa pomôže veľkým, jednoducho tá spravodlivosť musí byť. A ja, ja som veľmi rád, že toto sa tu deje, Juraj, takže ja si tiež myslím, že trošičku si tam dal takú emóciu, ktorá tam nemala byť, lebo ja nie som sviniar, pretože idem pomáhať ľuďom a rodinám. Ešte by som ťa chcel poprosiť, keby si Kočišovi potom niekedy povedal, že pomáhať, pomáhať je dobré a oni to majú v tom svojom republikovom názve, že by mali pomáhať, len oni, žiaľbohu, sa chcú spájať s Ficom aj s Pellegrinim, čo je, žiaľbohu, katastrofa pre Slovensko. Ďakujem ti, Juraj, povedz mu to niekedy.
Pellegrini, Peter, predseda NR SR (2015-06-30):
Pán poslanec Hraško.
P. Paška, predseda NR SR: (2008-11-06):
(Hlasovanie.) 124 prítomných, 71 za, 26, proti, 23 sa zdržalo, 4 nehlasovali. Budeme hlasovať jedným hlasovaním verejne.
K. Sárközy, poslankyňa: (2006-03-15):
Výbor pre sociálne veci a bývanie bol na poslaneckom prieskume v tejto inštitúcii v apríli 2003. Na mieste sme sa vlastnými očami mohli presvedčiť o tom, akú záslužnú prácu robia v tejto inštitúcii. Je tam 132 klientov, medzi nimi aj takí, ktorí tam prišli z iných zariadení. Dokonca na vlastné oči sme videli, a keď sme prezreli dokumentáciu, tak sme zistili, že medzi tými klientmi boli takí, ktorí v tých pôvodných svojich zariadeniach boli ešte v sieťových posteliach. A na mieste sme mohli vidieť to, čo tí pracovníci v Sociáltransforme za tie roky, ktoré sa im venujú, spravili. Prebiehal tam pilotný projekt. Všetko bolo v rámci zákona. Videli sme chránené bývanie, chránené dielne, stolársku dielňu a mohla by som o tomto ešte dlho hovoriť. Zistili sme na tom poslaneckom prieskume, že to, čo im je vytýkané, to je úplne iné a nie je to tak, ako nám bolo prezentované. Žiaľbohu, od apríla 2003 sme prijali viacero uznesení jednak aj vo výbore, bol tam viackrát pán minister Kaník, boli tam pracovníci z ministerstva a nemohli sme sa pohnúť. Nepohli sme sa ani o krôčik. Nič iné nám momentálne nezostáva, ako predložiť túto novelu zákona a pokúsiť sa vyriešiť túto situáciu týmto spôsobom. Takže takisto ako pán poslanec Blajsko vás tiež prosím a žiadam, aby ste podporili tento návrh zákona, aby sme ho mohli prerokovať v druhom čítaní. Ďakujem vám pekne.
Ježík, Jozef, poslanec NR SR (2019-10-17):
Pán predsedajúci, dajte teraz hlasovať o procedurálnom návrhu pani poslankyne Remišovej a to je vrátiť túto správu na dopracovanie.
Hrnčiar, Andrej, podpredseda NR SR (2019-09-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy a prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. Vládny návrh zákona má parlamentnú tlač 1592. Návrh na jeho pridelenie na prerokovanie výborom je v rozhodnutí č. 1694. Nech sa páči, pani ministerka, odôvodnite vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. , tlač 1592.)
M. Číž, podpredseda NR SR: (2008-03-27):
Deviatu vyžrebovanú otázku položila pani poslankyňa Katarína Tóthová. Ešte máme chvíľu času. Položila ju ministrovi financií Slovenskej republiky Jánovi Počiatkovi a otázka znie: „Dzurindova vláda vydala výnos o cenách, ktorý napadol generálny prokurátor na Ústavnom súde SR ako rozporný s ústavou ešte v roku 2007. Aké sú dôvody, že ministerstvo financií tento všeobecne záväzný právny predpis, rozporný s ústavou, dodnes nenahradilo?“ V mene pána ministra Počiatka opäť odpovedá pán minister Vážny. Má slovo. Poprosím oznámiť ukončenie odpovede.
E. Kolesár, poslanec: (2005-12-14):
Návrh na uznesenie: Národná rada Slovenskej republiky podľa čl. 86 písm. d) Ústavy Slovenskej republiky a) vyslovuje súhlas so Zmluvou medzi Slovenskou republikou a Estónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku, b) rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem.
Paška, Pavol, predseda NR SR (2014-05-29):
(Hlasovanie). 139 prítomných, 80 bolo za, 59 sa zdržalo. Schválili sme novelu zákona o volebnej kampani. Pán poslanec Martinák uvedie v prvom čítaní hlasovanie o návrhu pána poslanca Jánoša a pani poslankyne Košútovej a pána poslanca Lebockého na vydanie zákona č. 282, ktorým sa upravujú niektoré podmienky držania psov. Je to tlač 794. (Hlasovanie o návrhu poslancov Národnej rady Slovenskej republiky Vladimíra Jánoša, Magdy Košútovej a Tibora Lebockého na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. , tlač 794.)
Kollár, Boris, predseda NR SR (2022-02-23):
Ďakujem. Na rečníka bude, teda evidujem jednu faktickú poznámku. Pán poslanec Benčík, máte slovo.
P. Paška, predseda NR SR: (2007-06-20):
(Hlasovanie.) 140 prítomných, 129 za, 11 sa zdržalo. Konštatujem, že obidva pozmeňujúce návrhy pána poslanca Valockého sme schválili. Ďalej, pán Zvonár.
Paška, Pavol, predseda NR SR (2012-12-12):
Páni poslanci!
Kollár, Boris, predseda NR SR (2021-11-09):
V rozprave vystúpi teraz pani poslankyňa Tabák, nech sa páči, pani poslankyňa.
Grendel, Gábor, podpredseda NR SR (2021-10-05):
Prezentujme sa a hlasujme. (Hlasovanie.) Prítomných 68 poslancov. (Ruch v sále.) Konštatujem, že Národná rada pri hlasovaní o tomto bode nie je uznášaniaschopná. V zmysle rokovacieho poriadku teraz môžme pristúpiť k ďalšiemu bodu, ktorým je takisto hlasovanie o správe, teda hlasovaní, uznesenia k Správe o hodnotení plnenia pravidiel rozpočtovej zodpovednosti za rok 2020 (tlač 647). Spravodajcom k tomu bodu je predseda výboru pre financie a rozpočet pán poslanec Marián Viskupič, prosím ho, aby uviedol hlasovanie. (Hlasovanie o Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2020 , tlač 647.)
B. Bugár, podpredseda NR SR: (2004-09-08):
(Hlasovanie.) Prítomných je  129 poslancov, za 119 poslancov, proti 1 poslanec, zdržali sa 4 poslanci, nehlasovali 5. Uznesenie sme schválili. Pristúpime k hlasovaniu o návrhu skupiny poslancov Národnej rady slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov (tlač 822). Pán poslanec Madej, nech sa páči, máte slovo.
Laššáková, Jana, podpredsedníčka NR SR (2013-09-18):
Na vystúpenie pani podpredsedníčky nie sú faktické poznámky. Vyhlasujem všeobecnú rozpravu za skončenú. Pani navrhovateľka chce zaujať stanovisko. Nech sa páči.
Bugár, Béla, podpredseda NR SR (2019-02-01):
Ďakujem pekne. Teraz dávam slovo spravodajcovi, ktorého navrhol gestorský výbor pre financie a rozpočet, pánovi poslancovi Rajtárovi.
Heger, Eduard, poslanec NR SR (2017-05-16):
Ďakujem pekne. Ja len doplním aj na adresu pána ministra, že myslím si, že toto je práve moment, kedy vidíme, že veci nefungujú a kedy je potrebné urobiť inventúru. A preto ja tu chcem aj teda opäť apelovať a vyzvať pána ministra, že je čas urobiť priority, že toto je presne ten moment, kedy si musíme jasne stanoviť, čo je naozaj dôležité a zamerať sa iba na to. Preto, a neplánovať všetko a hlavne nepripravovať všetko, pretože to je to, čo sa doposiaľ dialo. A po druhé, je veľmi dôležité práve v tomto momente povedať ľuďom pravdu, čo je reálne, čo v skutočnosti je reálne, čo sa týka diaľnic, rýchlostných ciest a tak ďalej a ciest prvej triedy. Pretože doposiaľ tu padali veľké sľuby, dovolím si ich nazvať populistické sľuby, a myslím si, že naozaj dnes ľudia nevedia, čo môžu očakávať. Na jednej strane sa im ponúka diaľničná sieť po celom Slovensku, na druhej strane vidia to tempo. Teraz je čas, keď sa tomu venuje pozornosť, naozaj ľuďom povedať, toto je to, čo je reálne a iba toto môžete očakávať, ostatné budeme riešiť tak alebo tak. Čo, samozrejme, súvisí práve s tými prioritami. A posledný moment, ktorý je podľa mňa veľmi dôležitý práve v tomto čase povedať verejnosti, je vniesť do celého tohto procesu alebo do celého rezortu transparentnosť. Čiže vyslovene prísť, to, čo aj odborníci požadujú, triednik stavebných prác, výkaz výmer, aby naozaj verejnosť – aj hlavne odborná, ale aj bežná – mala prístup k tomu a vedela sa pozrieť na to, že sa stavajú tieto cesty transparentne, respektíve či sa stavajú alebo nestavajú. Pretože nad týmto je stále veľký otáznik. Je tu veľa podozrení a nikdy to nebolo vyvrátené, pretože tieto dáta boli skrývané. A je čas odkryť tieto dáta, aby naozaj to vyšlo na svetlo a bolo vidieť, či to naozaj je tak transparentne, ako sa hovorí, respektíve či sa potvrdia teórie, že to tak nie je.
Glváč, Martin, podpredseda NR SR (2018-10-22):
Ďakujem. S faktickou poznámkou nikto. Končím možnosť prihlásiť sa. Dávam slovo pani poslankyni, podpredsedníčke Lucii Ďuriš Nicholsonovej. Prepáčte.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 129 poslancov, za 118, proti 9, nehlasovali 2. Konštatujem, že sme navrhované uznesenie schválili. Ďalej prosím poverenú členku osobitného kontrolného výboru na kontrolu činnosti Vojenského spravodajstva pani poslankyňu Zuzanu Šebovú, aby uviedla hlasovanie o návrhu uznesenia k Správe o plnení úloh Vojenského spravodajstva za rok 2021 . Nech sa páči.
Ľ. Kaník, minister práce, sociálnych vecí a rodiny SR: (2004-06-24):
A tiež sa zamýšľali práve nad problémom neprihlásených obyvateľov, ktorých tam majú veľmi veľa a pripravujú jednu akciu, sami ju pripravujú, aby riešili tento problém, čím som chcel povedať, že riešenie týchto problémov bez aktívnej účasti dotknutých skupín nie je možné a tu vidím pozitívne, naozaj veľmi pozitívne zmeny, aj významný pokrok. Takže som rád a dáva mi to istú nádej, že tieto dlhodobé a dlhodobo aj neriešené problémy sa začínajú riešiť.
Žitňanská, Lucia, poslankyňa NR SR (2015-09-17):
Ďakujem veľmi pekne. Pán poslanec Martvoň, Robert Fico vládne v tejto krajine bezmála desať rokov a stíha to s prostischránkovým zákonom na poslednú chvíľu a aj to v neúčinnej podobe, v čase, keď je tu už schválená aj smernica, ktorá od nás bude požadovať viac, v čase, keď sa tým zaoberáme už bezmála rok, a teda za ten bezmála rok už mohlo prísť aj to riešenie, ktoré nezverí túto rolu Úradu pre verejné obstarávanie, ale niekomu inému. Takže nemyslím si, že je tu priestor na výhovorky, ale, opakujem, je to len naťahovanie času, pretože je to len otázka času, kedy bude na Slovensku schválený a účinný protischránkový zákon. Vy to zjavne nezvládnete počas tejto vlády, tak to urobí nasledujúca vláda. Ďakujem.
Paška, Pavol, predseda NR SR (2014-07-08):
Pekné popoludnie. Vážené panie poslankyne, vážení páni poslanci, budeme hlasovať o jedinom prerokovanom bode. Poprosím pána poslanca Kamenického, aby uviedol v prvom čítaní hlasovanie o vládnom návrhu zákona o príspevku poskytovanom z európskych fondov. Je to tlač 1050. (Hlasovanie o vládnom návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov , tlač 1050.)
Bugár, Béla, poslanec NR SR (2014-09-09):
Pán predseda, ja viem, že je to veľmi pohodlné mať 83-ku väčšinu, ale ani 83-ka, samozrejme, nemôže robiť všetko. Pani podpredsedníčka navrhla vyradiť a nie presunúť. Rokovací poriadok také niečo nepozná. To je jedna vec. Druhá vec, nehnevajte sa, ale na čo zvolávate grémium k programu Národnej rady? Pani podpredsedníčka minulý týždeň v utorok ešte nevedela, že tieto zákony súvisia povedzme s voľbami? Prepáčte, pán predseda, toto sa ešte nestalo, ja som 24 rokov poslancom Národnej rady, či federálu alebo tu, ale toto sa nikdy nestalo. Hanbite sa!
P. Paška, predseda NR SR: (2006-12-06):
(Hlasovanie.) 141 prítomných, 1 za, 120 proti, 19 sa zdržalo, 1 nehlasoval. Neschválili sme ani tento bod. Nech sa páči.
P. Hrušovský, predseda NR SR: (2003-11-05):
(Hlasovanie.) 133 prítomných, 10 za, 99 proti, 23 sa zdržalo, 1 nehlasoval. Bod 22 zo spoločnej správy sme neschválili. E. Dolník, poslankyňa: Ďalší bod, bod 32 navrhol vyňať na osobitné hlasovanie pán poslanec Zubo.
Blanár, Juraj, poslanec NR SR (2020-09-24):
Pán kolega Valášek, v prvom rade chcem povedať, že ak ste hovorili o jednej tretine poslancov, ktorí sa zúčastňujú tejto diskusie, tak keď sa opticky pozriem, tak je to predovšetkým koalícia, ktorá tu absentuje, ktorá by mala byť povinne pri takomto niečom, lebo opozícia tu sedí, vrátane aj mňa a mám o to záujem aj preto, samozrejme, že som predsedom zahraničného výboru. Ale keď som vás tak počúval, tak som si kládol otázku potom. Nehovoril o vás takisto pán minister, lebo nemenoval to priamo, že sú tu ľudia, ktorí spochybňujú svojím spôsobom nejakými nie celkom konštruktívnymi diskusiami Európsku úniu, a ja si myslím, že to, čo ste hovorili, je konštruktívne, pretože rovnako si myslím, že Európa nemôže byť nejaký konglomerát, ale musí sa brať do úvahy aj nejaký vlastenecký a národný, národná identita, ktorú každý jednoducho cítime. A toto keď sa bude spochybňovať a bude sa hovoriť o nejakej federalizácii bezbrehej, to určite nebude dobré. Rovnako ste hovorili, že treba nekompromisnejšie definovať svoje záujmy aj v Európskej únii, ako to robili predchádzajúce vlády. S tým absolútne súhlasím. No spomenuli ste, že USA spochybňuje EÚ. Áno, je to problém a je potrebné otvorene o tom diskutovať, ale hovorili ste aj o nelegálnej migrácii, a to som veľmi rád, lebo toto je veľmi silná téma, dámy a páni. Na tomto, na takýchto témach sa bude rozhodovať o tom, či Európska únia bude taká, aká je, alebo nebude, pretože tá posledná, nelegálna migrácia poprela všetko, čo Európska únia vybudovala, vrátane Schengenu. A potom sa nemôžeme čudovať, že ľudia v jednotlivých krajinách EÚ a vrátane Slovenska na to takýmto citlivým spôsobom reagujú. Čiže spoločný postup EÚ v globálnych témach, rovnako podčiarkujem. To je Čína napríklad.
Laššáková, Jana, podpredsedníčka NR SR (2014-02-04):
Vyhlasujem všeobecnú rozpravu za skončenú. Pán navrhovateľ chce zaujať stanovisko? Nech sa páči, máte slovo.
Hrušovský, Pavol, podpredseda NR SR (2011-02-01):
Pán poslanec Maďarič.
Richter, Ján, minister práce, sociálnych vecí a rodiny SR (2017-11-28):
Ďakujem pekne za slovo, pani podpredsedníčka Národnej rady. Vážené panie poslankyne, páni poslanci, veľmi stručne, o čom to je, prečo sme posunuli opätovne návrh zákona do druhého čítania. Súčasťou návrhu zákona o sociálnych službách je aj tzv. jasličkový zákon. Ten má isté paragrafy, ktoré sa týkajú povinnosti registrovať sa takýmto subjektom na vyšších územných celkoch, na samosprávnych krajoch. Cituje to presne § 64, ktorý hovorí o žiadosti o zápis do registra. Nechal som si urobiť prieskum, ktorý, všetkých krajov, ako vyzerajú vybavené, resp. nevybavené žiadosti. Dospel som k poznaniu, že 15 je vybavených, to znamená prijaté rozhodnutia, a 34 je v procese. Objektívne predpokladám, že tu môžu byť zariadenia, ktoré ešte ani nedali tú žiadosť. Vychádzajúc z tohto stavu a objektívneho záujmu, aby tieto zariadenia, tento typ sociálnej služby plnil úlohu, ktorá sa od neho očakáva, navrhujeme teraz, aby sme posunuli termín povinnosti registrácie do 30. 6. budúceho roka. Nie všetky vyššie územné celky rovnako pristúpili k tejto úlohe aj možno vlastným výkladom zákona. Až následné usmernenia a metodika istým spôsobom zorientovali tých, ktorí rozhodujú o týchto veciach a na 12. decembra som si zvolal prvé zasadnutie predsedov samosprávnych krajov a riaditeľov sociálnych odborov, aby sme o tejto veci konkrétnejšie hovorili, aby sme si zadefinovali aj spoločné úlohy v tej sociálnej oblasti aj z hľadiska stavby rozpočtu. Toto je hlavný dôvod otvorenia rozpravy opätovne, a preto by som chcel vás pekne poprosiť, aby ste to pochopili a aby ste návrh, ktorý bude predložený ako spoločný návrh tohto pléna – aj vládnych, koalície, aj opozičných strán –, podporili. Ďakujem.
Ďuriš Nicholsonová, Lucia, podpredsedníčka NR SR (2018-10-18):
No, prerušujem rokovanie o tomto bode programu. Pán navrhovateľ, v rámci záverečného slova, máte možnosť vystúpiť. (Reakcia navrhovateľa a spravodajcu.) Tak vy ste sa ústne hlásili, nie? Dobre, tak ústne. Dávam možnosť prihlásiť sa, nech sa páči. Končím možnosť prihlásiť sa. Prihlásil sa pán poslanec Sopko. Nech sa páči.
Paška, Pavol, predseda NR SR (2014-07-08):
Pán poslanec Kuffa.
Vašečka, Richard, poslanec NR SR (2019-09-24):
Ďakujem za slovo, vôbec nechcem predlžovať rozpravu, len krátko. Pán poslanec Krajniak vo faktickej spomenul určitú informáciu, ktorá sa objavila vlastne zhruba pred trištvrte hodinou a keďže vo faktickej sa má reagovať na predrečníka, tak ja radšej to poviem priamo v rozprave. Agentúra FOCUS robila v dňoch 11. až 17. septembra 2019 prieskum na vzorke 1 027 respondentov a pýtala sa ich: „Považujete za správne alebo nesprávne, ak má tehotná žena právo ísť na potrat (umelé ukončenie tehotenstva) v prípade, že plodu už bije srdce? Určite správne, má také právo, je 10,8 %, skôr správne 20,5 %, skôr nesprávne 30,9 %, určite nesprávne, že by mala mať takéto právo, 28,3 % a nevie 9,6 percenta. Čiže keď to zrátame, tak určite nie alebo teda určite áno, že má mať také právo, alebo skôr áno, tak 31,3 %, a že je to nesprávne určite alebo skôr nesprávne, 59,2 % ľudí si myslí, že žena by nemala mať právo ísť na potrat, keď dieťaťu bije srdce. Samozrejme, prieskumy sú prieskumy, ja som vlastne na začiatku hovoril aj o tom FOCUS-e, že keď sa ľudí pýtajú o sprísnení, ľudia netušia vlastne, aká je vlastne prísna alebo skôr uvoľnená naša potratová legislatíva. A myslím, že aj tu sa ukazuje jedna vec, že vlastne podľa mňa tí ľudia nevedia, že dieťatku bije srdiečko tak skoro a že to dieťatko je naozaj skutočný človek, aj keď veľmi maličký, naozaj, no, proste od začiatku. A to je aj ten problém, a preto to má význam aj hovoriť, lebo poviem vám úprimne, keď tu máme rozpravu alebo keď je pochod za život, tak sa o tom hovorí. Obávam sa, že vedecká konferencia, to by asi veľa ľudí nesledovalo. Takže vedecké konferencie majú význam, ale dôležité je o tých veciach hovoriť práve preto, aby ľudia vedeli, čo sa deje a že to nie je nejaký plod, nejaké embryo, nejaké “to", ale že je to dieťatko, a potom aby sa na základe týchto správnych informácií mohli rozhodovať, či to chcú tak alebo onak. A teda zopakujem to, že na základe tohto by sme mohli povedať teda, že naozaj Slovensko je jednoznačne za život, je za to, aby nebolo zastavené to bitie srdiečka tomu dieťatku takým spôsobom, ktorý ukončí jeho život, ale dať mu šancu, aby to srdce bilo aj po narodení a celý život až do toho posledného skonu. Myslím si, že sa o tomto prieskume ešte bude debatovať, je to veľmi čerstvé, ale chcel som, aby ešte dnes to zaznelo. Ďakujem.
Blanár, Juraj, podpredseda NR SR (2022-10-20):
Ďakujem, pani ministerka. Teraz nás pán poslanec Milan Potocký, ktorý je spravodajcom za gestorský výbor pre kultúru a médiá, bude informovať o spravodajskej informácii.
Figeľ, Ján, podpredseda NR SR (2012-12-12):
Ďalšia faktická, pán poslanec Martin Poliačik.
Budaj, Ján, dočasne poverený minister životného prostredia SR (2023-05-09):
...dovoľte, aby som otvoril rozpravu, pretože sú nutné určité úpravy v zákone.
Laššáková, Jana, podpredsedníčka NR SR (2013-11-26):
S reakciou pán poslanec Hlina, nech sa páči.
Kotleba, Marek, poslanec NR SR (2021-11-12):
A vy viete, či je toto respirátor, alebo nie je? Vy ste orgán na to určený? Vy ste znalec? Vy viete?
Martvoň, Anton, poslanec NR SR (2013-10-30):
Pán poslanec Hlina, no, a vážení občania, tu ste mali možnosť vidieť teraz v priamom prenose vystúpenie človeka, ktorý proste vodu káže a v jeho podniku vodku maloletým nalieva. Kebyže vystúpi niekto iný, plne to pochopím, ale práve človek, pri ktorom Pluska poukázala, že v dvoch jeho podnikoch naliali vodku maloletej Patrícii, 16-ročnej, ide tu poučovať a moralizovať, tak to sa môže stať iba v slovenskom parlamente. Fakt smiešne, pán Hlina. Čiže ja chcem iba povedať iba toľko, že ja vaše vystúpenie vnímam asi tak vážne ako to, čo ste tvrdili, že vo vašom podniku nehrozí, aby sa nalialo maloletej osobe ako takej. Toľko z mojej strany k vašej osobe.
Sulík, Richard, predseda NR SR (2010-11-05):
Ďakujem. Prerušujem rokovanie o tomto bode programu. V skrátenom legislatívnom konaní budeme rokovať aj v prvom čítaní o vládnom návrhu zákona o Rozhlase a televízii Slovenska a o zmene a doplnení niektorých zákonov . Vládny návrh zákona je uverejnený ako tlač 169, návrh na jeho pridelenie na prerokovanie výborom je v rozhodnutí č. 151. Poprosím pána ministra kultúry, aby tento zákon uviedol.
Laššáková, Jana, podpredsedníčka NR SR (2012-12-17):
Na vystúpenie pani poslankyne nie sú faktické poznámky. Nech sa páči, pán poslanec Hudacký, máte slovo.
Martvoň, Anton, poslanec NR SR (2014-11-08):
Ďakujem pekne. Pán minister, myslím si, že bolo to politicky korektné vystúpenie. Je zaujímavé, že opozícia znova útočí a spomína sa tu Penta. Ja dovolím si poukázať na to, čo je veľmi zaujímavé, že tí poslanci, čo sú podpísaní pod návrhom na odvolanie pána premiéra, teda väčšina z nich čušala alebo bola ticho počas Radičovej vlády, keď predseda Lekárskeho odborového združenia pán Kollár poukázal na to, že šéfom Úradu pre dohľad nad zdravotnou starostlivosťou je Ján Gajdoš, ktorý kedysi pracoval vo vysokej pozícii pre Pentu, dokonca v arbitráži, ktorú viedla v tom čase alebo vedie ešte stále Dôvera proti Slovensku, svedčil proti štátu, taktiež že riaditeľkou sekcie farmácie a liekovej politiky ministerstva zdravotníctva, za pána Uhliarika to bolo, je pani Michaela Gajdošová, vtedy Cesnaková, ktorá v roku 2010 pracovala ako manažérka Dôvery pre liekovú politiku, taktiež s ňou tam bol pán Matúš Tekeľ ako vedúci odboru kategorizácie cenotvorby a liekovej politiky, ktorý tiež prišiel z Dôvery od Penty. Taktiež pán Kollár vážne poukazoval, dokonca vyzýval aj niektorých opozičných, teda vtedajších koaličných politikov, aby sa k tomu nejako postavili, že generálnym riaditeľom Všeobecnej zdravotnej poisťovne je alebo bol za pána Uhliarika Marián Faktor, ktorý pôsobil predtým ako riaditeľ krajskej pobočky Dôvery, teraz za Pentu v Žiline, brat vysokopostaveného politika KDH Pavla Faktora, ktorý bol teda za Radičovej vlády člen dozornej rady prenosovej sústavy SEPS či vedenia FNM, a taktiež tam boli ďalší, zopár známych mien zo zdravotníckeho biznisu z Penty, ako bol Martin Kultan, ktorý pritom pôsobil v rámci Dôvery ako šéf nákupu zdravotnej starostlivosti, alebo dokonca ako Peter Kažík... (Prerušenie vystúpenia časomerom.)
Grendel, Gábor, podpredseda NR SR (2020-09-29):
V rozprave teraz vystúpi pani poslankyňa Hatrá... Aha, pardon, tak do rozpravy sa hlási v zmysle rokovacieho poriadku pán spravodajca. Nech sa páči, máte slovo.
M. Hort, podpredseda NR SR: (2008-12-04):
Otváram rozpravu. Do rozpravy som nedostal žiadnu písomnú prihlášku a preto sa pýtam, kto sa chce k tomuto vládnemu návrhu zákona v prvom čítaní prihlásiť ústne. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu s tým, že k hlasovaniu pristúpime zajtra o 11.00 hodine. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a o doplnení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Návrh zákona ste dostali ako tlač 840 a návrh na jeho pridelenie na prerokovanie výborom je v rozhodnutí č. 848. Opäť prosím ministra zdravotníctva Richarda Rašiho, aby vládny návrh zákona uviedol. Nech sa páči, pán minister.
Jurčík, Ľudovít, poslanec NR SR (2011-06-01):
Vážený pán predsedajúci, v rozprave nevystúpili žiadni poslanci, čiže nemohli predložiť žiadne pozmeňujúce návrhy. A teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 a 2 spoločne s odporúčaním schváliť.
Grendel, Gábor, podpredseda NR SR (2021-06-15):
Ako posledný s faktickou poznámkou pán poslanec Milan Kuriak.
Grendel, Gábor, podpredseda NR SR (2021-06-15):
Pán poslanec Schlosár.
Blanár, Juraj, podpredseda NR SR (2021-05-12):
Na vaše vystúpenie päť faktických poznámok. Ako prvý pán poslanec Miroslav Suja.
Danko, Andrej, predseda NR SR (2018-02-09):
Ďakujem. Na vystúpenie pána poslanca 20 faktických. Uzatváram možnosť prihlásenia s faktickými. Skúsme aspoň, dve sú tam, 21 faktických, ospravedlňujem sa a poďme naozaj ten čas, aby sme využili, keďže máme hodinu obedňajšiu. Pán Vašečka.
Suja, Miroslav, poslanec NR SR (2022-05-05):
Ďakujem za slovo, pán predsedajúci. Pán poslanec Richter, veľmi dobré vystúpenie, zhrnul si fakty, ďakujem, ale povedal si, že vás veľmi teší, že je záujem zapájať sa do diskusie a že tu sedíme. No škoda, že len opoziční poslanci Republiky, SMER-u a HLAS-u tu od rána sedia a zapájajú sa do rozpravy, tak ako ťa to tešilo, a bojujú zákony, ktoré majú reálne pomôcť ľuďom. A koalícii je to absolútne jedno. V tomto konkrétnom zákone sa týka dôchodcov. Koaliční poslanci akosi zabudli, že berú štyri a pol tisíc plat a mohli by aspoň predstierať, že ich zaujímajú zákony, ktoré reálne pomáhajú ľuďom, aj keď sa nechcú zapájať do debaty a aspoň sa sem prísť posadiť za tých štyri a pol tisíc. Ale oni ani to predstieranie nemajú záujem ukázať tým ľuďom, nič. To aspoň vidíme, ako súčasná vláda a vládni poslanci zvysoka, ale zvysoka kašlú na každý zákon, ktorý má reálne pomôcť občanom Slovenskej republiky. Ani sa nedokážu tváriť, že ich to zaujíma, ani sem nedokážu prísť. Prvú hodinu tu nebol nikto okrem jedného poslanca, ktorý na druhý zákon aj tak odišiel niekde dozadu, zo SaS-ky absolútne nikto z tých odborníkov, BEZ ĽUDÍ – absolútne nikto. Vraj jediné tri opozičné strany, ktoré tu boli, bola Republika, HLAS a SMER. Ja budem rád, ak si toto ľudia budú všímať, že kto bojuje za nich a kto presadzuje to, aby sa prijímali zákony, ktoré majú reálne pomôcť ľuďom a nie sprostosti o drogách, o zníženie trestu na drogy, o, ja neviem, o tretích záchodoch pre tretie pohlavie a podobných somarinách. Vtedy je, sú nastúpení absolútne všetci. Alebo keď treba, nedajbože, lynčovať opozičného poslanca. Ale inak nie. Ale pred kamerami dole budú moralizovať a budú si brať do úst opozičných poslancov a vykrikovať nejaké veci z minulosti. A teraz, keď sú tu viac ako dva roky, tak neriešia absolútne nič.
Matovič, Igor, poslanec NR SR (2023-12-13):
Ďakujem pekne. Pri tom Bašternákovom byte je ešte aj teda iný problém, ktorý by som povedal, jak to používa pán minister výraz, že ide za niekým, ktorý ide za Robertom Ficom. A to je to, že on tam v tom byte býval dlhé roky, myslím, že to bolo sedem rokov. Tváril sa, že nájom platí 2 600 eur, hoci keď ste si dali do Googlu alebo teda na stránky, ktoré ponúkali reality, nájom na rovnakom mieste, plus-mínus pri rovnakej veľkosti byt, tak ten nájom vychádzal okolo 7 000 až 7 500 eur, tržný. Čiže Robert Fico v podstate od Bašternáka, už dnes právoplatne odsúdeného daňového podvodníka, bral úplatok približne 5 000 eur každý jeden mesiac, krát 12 mesiacov, to je 60-tisíc ročne krát 7 rokov, približne 400-tisíc eur Fico zobral úplatky od Ladislava Bašternáka. Aj to je problém, kvôli ktorému Robert Fico chce znásilniť spravodlivosť, resp. spáchať atentát na spravodlivosť, lebo za takéto úplatky v dnešnej dobe by to určite teda nebolo podľa súčasných zákonov premlčané a išiel by do basy, tak odhadujem, iba za tento zločin, ktorý spáchal, na takých slušných desať rokov. A čo sa týka tých daní, daní z dividend, použil si tam takú argumentáciu, že by, že by zahraniční investori menej investovali na Slovensku, ak by sa zvýšila daň z dividend. No treba povedať, že zahraničný investor, ktorý tu investuje, a dramatická väčšina z nich investuje ako právnická osoba, daň z dividend neplatí. Neplatí vôbec, lebo jednoducho spoločníkom tej našej právnickej osoby je právnická osoba zahraničná.
P. Hrušovský, predseda NR SR: (2004-12-14):
(Hlasovanie.) 127 prítomných, 114 za, 4 proti, 9 sa zdržalo. Návrh sme schválili. Ďakujem.
J. Podmanický, poslanec: (2008-12-02):
Ja som sa dnes dostal k vystúpeniu alebo k článku pána Gregora Papucseka v Literárnom týždenníku, odporúčam ho každému prečítať. Je to Slovák, ktorý je príslušník slovenskej národnostnej menšiny v Maďarsku. Píše napr.: „Maďari na Slovensku majú maďarské školy, maďarské bohoslužby, množstvo časopisov, vydavateľstiev, organizácií, skutočné divadlá, stranu, parlamentné zastúpenie, skutočne sa podieľajú na štátnej moci a na rozdiel od Slovákov v Maďarsku sú skutočne, nie iba na papieri štátotvornými činiteľmi a je ich vyše pol milióna. Slováci v Maďarsku všeličo z toho nemajú a čo majú, aj to je len takzvané, takzvané slovenské školy, takzvané slovenské samosprávy, nemajú riadne slovenské bohoslužby, majú len jediný týždenník s miniredakciou. Píše a hovorí sa u nás,“ rozumej v Maďarsku, „bežne o slovenskom školskom systéme, ale slovenská škola v tom pravom zmysle slova, kde by sa všetky predmety okrem maďarčiny vyučovali po slovensky, v Maďarsku neexistuje. Také školy majú vycapenú tabuľu slovenská národnostná škola, v ktorých vyučuje maďarský učiteľský zbor všetko po maďarsky a v maďarskom duchu, iba slovenčina sa vyučuje týždenne v štyroch hodinách, v niektorých len štyrom žiakom. Čiže naše školy nie sú naše, len tak sa to hovorí alebo, príklad, bohoslužby sú vo všetkých slovenských mestách a dedinách iba maďarské. V Mlynkoch nedávno bol aj slovenský farár, toho úrady poslali do maďarskej dediny...“ (Vystúpenie prerušené časomierou.)
Podmanický, Ján, poslanec NR SR (2020-09-23):
Ja chcem poďakovať všetkým kolegom za vecné pripomienky. Dovoľte teda, aby som v krátkosti zareagoval. Pani poslankyňa Zemanová a čiastočne aj pán poslanec Herák sa celkom oprávnene pýtali, prečo som to, alebo s kolegami prečo sme to nepresadili v čase, keď sme boli vo vláde. Vážení kolegovia, dobre viete, ako ťažko sa získava konsenzus aj vo vnútri vlastných strán, aj vo vnútri vlastných koalícií. Vždy je to otázka vyjednávania, rokovania, pretože sme rôzni ľudia, máme na to rôzne názory. A v danom momente, v tom roku 2008, bol úspech prvých tri a pol dňa, teda ten Štedrý deň, Prvý sviatok vianočný, Nový rok a Veľkonočná nedeľa. Potom prišla chvíľa, keď sme zasa sa posunuli o krok ďalej. To boli štátne sviatky a dni pracovného pokoja. A tiež bola veľká diskusia na všetkých úrovniach, na všetkých úrovniach. No a tak dnes tú štafetu ste prevzali vy, dnes ste vy vo vládnej koalícii, ale my celkom konzistentne predkladáme tento návrh, pretože nie sú na to ani ekonomické dôvody, nie je na to ani akýkoľvek iný dôvod, aby takýto zákon nebol prijatý. Navyše som presvedčený, že – na rozdiel od tých predchádzajúcich parlamentov – dnes prevažná väčšina poslancov tohto parlamentu takýto zákon chce. Predtým tá situácia nebola taká jednoznačná, boli to ťažké rokovania s mnohými politickými stranami. Pán poslanec Viskupič, vy správne argumentujete, že trh vyrieši veľa vecí. Ale v tomto prípade nejde o to, ako sa budú správať zákazníci, ale tu ide o pomoc tým zamestnancom, predavačkám, oni si chcú zobrať v nedeľu voľno a byť so svojimi rodinami. A to nevyriešia zákazníci. To nevyriešia zákazníci ani trh. To musíme vyriešiť my úpravou Zákonníka práce. Takže na, veľmi krátko na pána poslanca Hattasa. Jasné, že vždy sa nájde niekto, kto má iný názor, ale môžem vám povedať, že 90 % zamestnancov tohto sektora podľa údajov odborového zväzu je za to... (Prerušenie vystúpenia časomerom.)
Klus, Martin, podpredseda NR SR (2019-12-05):
Ďakujem, pán poslanec. Jedna faktická poznámka na vaše vystúpenie, pani poslankyňa Antošová.
Kondrót, Maroš, poslanec NR SR (2012-07-31):
Ďakujem pekne. Vážený pán predseda, v rozprave vystúpili štyria poslanci, páni poslanci Mikuš, Hraško a Kondrót podali pozmeňujúce návrhy. Teraz pristúpime k hlasovaniu o pozmeňujúcich a doplňujúcich návrhov zo spoločnej správy. Pán predseda, dajte, prosím, hlasovať o bodoch 1 až 26, 28 až 32, 34 až 73 spoločne s odporúčaním schváliť.
Hrnčiar, Andrej, podpredseda NR SR (2018-02-01):
Reakcia na faktické poznámky, pani podpredsedníčka Nicholsonová.
Paška, Pavol, predseda NR SR (2013-05-17):
Pán poslanec, ďakujem, prejdem to s legislatívnym odborom. Hlasovali sme, pán poslanec. Prejdem to, dobre? Aj zo záznamu. Samozrejme, pokiaľ je tam chyba, tak musíme zjednať nápravu. Vyhlasujem krátku prestávku do 11.30 hod., budeme pokračovať v rokovaní. Rokovať dnes budeme do 14.00 hodiny. (Krátka prestávka.) (Po prestávke.)